**ÍNDEX**

**PREÀMBUL**

**CAPÍTOL I. DISPOSICIONS GENERALS**

Art. 1. OBJECTE DEL REGLAMENT

Art. 2. NATURALESA DEL CONSELL

**CAPÍTOL II. OBJECTIUS I FUNCIONS**

Art. 3. OBJECTIUS

Art. 4. FUNCIONS

**CAPÍTOL III. ORGANITZACIÓ**

Art. 5. ÒRGANS DEL CONSELL

Art. 6. MEMBRES DEL PLENARI

Art. 7. NOMENAMENT DELS MEMBRES I RENOVACIÓ DEL CONSELL

Art. 8. ATRIBUCIONS DE LA PRESIDÈNCIA

Art. 9. ATRIBUCIONS DEL PLENARI

Art. 10. COMISSIONS DE TREBALL I FUNCIONAMENT

**CAPÍTOL IV. FUNCIONAMENT I ORGANITZACIÓ**

Art. 11. CONVOCATÒRIA DE LES SESSIONS

Art. 12. CONSTITUCIÓ DEL PLENARI

Art. 13. ACORDS I CARÀCTER DELS MATEIXOS

Art. 14. ACTES DE LES SESSIONS

**DISPOSICIÓ FINAL ÚNICA**

**PREÀMBUL**

L’article 66.2 del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya estableix que els ens locals tenen competències en els àmbits de la participació ciutadana. És per això que l’Ajuntament de Cabrera de Mar, per tal de fomentar la participació ciutadana, dinamitzar els agents locals i de crear xarxes de cooperació entre ells, afavorir el diàleg entre els diferents agents implicats en l’activitat turística del Municipi, crea el Consell Assessor de Turisme.

El turisme és una important (i en creixement) activitat econòmica de la vila i un dels objectius principals de l’Ajuntament de Cabrera de Mar és treballar correctament la gestió de les activitats turístiques i la promoció de la vila. Sota la premissa de la sostenibilitat de les activitats, desenvolupar-se turísticament en funció de les seves capacitats, recursos i singularitats, tenint en compte les consideracions tant del sector implicat en el turisme del municipi com la resta de la ciutadania.

Per tot això es crea el Consell Assessor de Turisme on es puguin expressar i valorar totes les opinions de la ciutadania.

**CAPÍTOL I. DISPOSICIONS GENERALS**

**Art. 1. OBJECTE DEL REGLAMENT**

L’objecte genèric d’aquest consell és estimular i canalitzar la participació de la ciutadania i les associacions en la gestió dels afers relatius a l’àmbit de turisme.

**Art. 2. NATURALESA DEL CONSELL**

Òrgan de participació sectorial de caràcter deliberatiu, propositiu i amb capacitat d’arribar a acords, de l’Ajuntament de Cabrera de Mar per aquelles qüestions de l’àmbit de turisme al municipi. De conformitat amb el que preveu el Pla Estratègic de Turisme.

**CAPÍTOL II. OBJECTIUS I FUNCIONS**

**Art. 3. OBJECTIUS**

* Estimular i canalitzar la participació dels agents locals en els assumptes municipals de l’àmbit del turisme, i fer possible la seva corresponsabilitat en el govern de Cabrera de Mar.
* El reglament pretén regular, d’acord amb els principis de proximitat, transparència, accessibilitat i participació ciutadana, els mitjans que facilitin la més àmplia informació a tothom respecte a les activitats de turisme, i a la gestió municipal, així com els mecanismes que en garanteixin la seva participació, en el marc legal de la normativa vigent d’aplicació.

**Art. 4. FUNCIONS**

Pel que fa a l’àmbit de turisme, corresponen al Consell Municipal Assessor de turisme les següents funcions:

* Vetllar per integrar al Consell tots els actors implicats en el sector turístic i propiciar que la ciutadania hi pugui fer arribar les seves inquietuds.
* Aprofundir, mitjançant un enfocament pràctic, en la identificació i anàlisi dels recursos locals i dels factors que condicionen el desenvolupament turístic del municipi, establint bases per a la cooperació i el treball en xarxa entre agents locals i institucions, a través de la interacció, el protagonisme dels membres del Consell, el treball pràctic i l’anàlisi de projectes.
* Potenciar, en l’àmbit municipal, la defensa de l’entorn i la protecció del patrimoni arqueològic per a l’obtenció d’un turisme de qualitat.
* Analitzar la realitat i estudiar els problemes del sector turístic del municipi, proposant les mesures més adients per solucionar-los.
* Organitzar els agents locals i la seva capacitat de concreció de projectes i de transformació dels plans en accions mitjançant un Consell Assessor de Turisme integrat per membres que puguin exercir l’esmentat paper protagonista en relació al turisme local.
* Presentar i aprovar el pla d’accions anual de la regidoria de promoció econòmica en l’àmbit de turisme que servirà de guia per al treball que han de realitzar els actors públics i privats per a transformar els recursos locals en productes concrets i posicionar-los en el mercat.
* Actuar com a òrgan transversal dins de l’Ajuntament per implicar totes les regidories, conscienciar de la importància del turisme i la seva horitzontalitat.

**CAPÍTOL III. ORGANITZACIÓ**

**Art. 5. ÒRGANS DEL CONSELL**

1. El Consell Municipal Assessor de Turisme **el composen els següents òrgans:**
   * **El Plenari**

És l’òrgan de màxima representació i debat del Consell. Els membres són designats per l’alcaldia de l’Ajuntament de Cabrera de Mar.

* + **La presidència**

Correspon a l’alcaldia de l’Ajuntament de Cabrera de Mar, que pot delegar en un altre regidor/a.

* + **Comissions de treball**

Són grups de treball per temes o àmbits d’actuació per analitzar, estudiar i elevar propostes al Plenari en temes concrets.

Es poden crear a proposta del Plenari o la Presidència.

Cada grup de treball escollirà una persona que faci de portaveu i coordinació.

**Art. 6. MEMBRES DEL PLENARI**

**Són membres** del Plenari del Consell Municipal Assessor de Turisme:

* + Presidència

Correspon a l’Alcaldia de l’Ajuntament que pot delegar en un altre regidor/a.

* + Vocals
    - Representant designat per cadascun dels grups municipals de la corporació. (Poden no ser electes)
    - El/la tècnica de turisme
    - Màxim 3 representants d’Allotjaments de Cabrera de Mar, degudament legalitzats, que seran escollits de manera aleatòria segons el registre d’allotjaments de l’Ajuntament de Cabrera de Mar.
    - Màxim 3 representants d’establiments de restauració de Cabrera de Mar, que estiguin degudament legalitzats, que seran escollits de manera aleatòria segons el registre d’establiments de restauració de l’Ajuntament de Cabrera de Mar.
    - Màxim 3 representants de Comerços de Cabrera de Mar, que estiguin degudament legalitzats, que seran escollits de manera aleatòria segons el registre de comerços de l’Ajuntament de Cabrera de Mar.
    - Màxim 3 representants de l’oferta cultural o esportiva privada de Cabrera de Mar, que seran escollits de manera aleatòria segons les llicències d’activitats.
    - Màxim 3 representants d’Entitats i Associacions de Cabrera de Mar, inscrits al Registre Municipal d’Entitats i Associacions de Cabrera, i que estiguin relacionades amb l’àmbit de turisme a proposta del Consell Municipal d’Entitats.

**Art. 7. NOMENAMENT DELS MEMBRES I RENOVACIÓ DEL CONSELL**

El mandat del Consell Assessor de turisme coincidirà amb el de la corporació municipal i, per tant, es renovarà quan s’iniciï el mandat corporatiu. Les persones membres del Plenari del Consell cessaran automàticament per finalització de mandat en la data de celebració del Ple Municipal constitutiu.

**Art. 8. ATRIBUCIONS DE LA PRESIDÈNCIA**

Correspon la Presidència del Consell Plenari a l’Alcaldia de l’Ajuntament de Cabrera de Mar o persona en qui delegui.

Funcions:

1. Convocar i presidir les sessions del Plenari, de la Comissió permanent, quan hi sigui, i de les comissions de treball.
2. Establir l’ordre del dia dels òrgans col·legiats que presideixi.
3. Representar i dirigir el Consell.
4. Donar trasllat dels informes, propostes i iniciatives del Consell als òrgans de govern o gestors que corresponguin.
5. La resta de les atribucions que li són pròpies i legalment atribuïdes en relació al funcionament d’un òrgan de participació col·legiat com ara la utilització del vot de qualitat en cas d’empat.

**Art. 9. ATRIBUCIONS DEL PLENARI**

El Plenari és l’òrgan de caràcter representatiu del Consell i té atribuïdes les següents funcions:

1. Promoure iniciatives per millorar la qualitat del turisme de Cabrera de Mar.
2. Ser consultat, debatre i proposar accions que afectin al turisme local.
3. Participar en projectes referents a matèries relacionades amb el turisme.
4. Expressar-se sobre els temes d’actualitat de turisme a nivell municipal.
5. Sol·licitar informació i documentació sobre qualsevol matèria que afecti el turisme local.
6. Rebre informació sobre els pressupostos municipals i els resultats de les activitats i els programes de l’àmbit del turisme realitzats pels serveis municipals.
7. Consolidar la feina desenvolupada i lliurada al Consell, per les diferents comissions de treball.
8. Rebre informació i fer el seguiment de les actuacions municipals i que s’han derivat de les propostes fetes pel Consell.
9. Aprovar i fer el seguiment del Pla d’accions anual.

**Art. 10. COMISSIONS DE TREBALL**

1. El Plenari o la Comissió Permanent, si està creada, pot crear grups o comissions de treball per temes o àmbits d’actuació, els coordina i aprova les seves normes de funcionament.
2. De la creació d’un grup o comissió de treball s’ha d’informar al Plenari en la primera reunió que tingui.
3. En les comissions de treball poden ser presents representants de les entitats, Presidència, els experts associatius, si escau, i els tècnics municipals que formen part del Plenari del Consell Municipal d’Entitats de Cabrera de Mar.
4. Les comissions de treball han de presentar el resultat dels seus estudis i informes al Plenari.

**Funcionament:**

1. Cada Comissió de treball estableix el seu règim de sessions i el sistema de funcionament en funció dels objectius plantejats.
2. El règim de reunions de les comissions de treball, atesa la seva especialitat, ha de ser flexible i adequat a la urgència de cada tema.
3. La convocatòria i presidència de les comissions de treball correspon a la Presidència.

**CAPÍTOL IV. FUNCIONAMENT I ORGANITZACIÓ**

**Art. 11. CONVOCATÒRIA DE LES SESSIONS**

1. El Plenari fa dues sessions ordinàries cada any, el segon i quart trimestre respectivament. Pot fer sessions extraordinàries cada cop que sigui convocat per la Presidència per iniciativa pròpia o a petició d’una quarta part del nombre legal de persones membres.
2. La convocatòria de les sessions es farà mitjançant correu electrònic acompanyada de l’ordre del dia corresponent i si escau de la documentació pertinent, amb una antelació mínima de cinc dies hàbils, excepte les sessions extraordinàries, les quals, es poden convocar amb una antelació mínima de 48 hores.
3. Les sessions del Plenari són públiques. La ciutadania pot intervenir amb veu però sense vot. La informació serà pública en general, es publicarà al web municipal, a la seu electrònica, així com altres mitjans que es considerin necessaris per fer-ne difusió.

**Art. 12. CONSTITUCIÓ DEL PLENARI**

El Plenari es constitueix vàlidament en una única convocatòria, l’assistència d’un terç del seu nombre legal de membres amb dret a vot. Cal igualment l’assistència de les persones que realitzin funcions de Presidència i Secretaria o de les que, en cada cas, les substitueixin.

**Art. 13. ACORDS I CARÀCTER DELS MATEIXOS**

1. Tenint en compte les funcions d’informació, consultives i deliberatives, es fomentarà el consens a l’hora d’aprovar les propostes que sorgeixin a les sessions.
2. Quan els acords es sotmetin a votació, per regla general, s’adoptaran per majoria simple dels membres presents. En cas d’empat, s’efectuarà una segona votació i, si persisteix l’empat, decidirà el vot de qualitat de la Presidència.
3. Els membres podran delegar el vot en cas que no puguin assistir per motius de salut o personals justificats degudament.
4. Els acords, informes, propostes i estudis que elaborin el Plenari i les Comissions permanents (si en hi ha) o de treball, tot i que no tindran caràcter vinculant, es podran tenir en compte en la presa de decisions de l’Ajuntament.

**Art. 14. ACTES DE LES SESSIONS**

1. Hi haurà una persona treballador/a de l’Ajuntament de Cabrera de Mar que exercirà les funcions de Secretaria i aixecarà les actes de cada sessió.
2. La persona que exerceixi les funcions de Secretaria estendrà les actes de les sessions recollint les principals intervencions i explicant els acords presos.
3. La Secretaria notificarà les sessions, juntament amb l’ordre del dia i la documentació necessària dels assumptes que s’hagin de tractar.
4. Les actes signades pel secretari/a amb el vist i plau del president/a, seran aprovades pel Plenari en la propera sessió.
5. Cada membre del Consell tindrà una còpia de l’acta.
6. Les actes s’adjudicaran al Llibre d’actes del Consell.

**DISPOSICIÓ FINAL I ÚNICA**

Aquest Reglament entra en vigor l’endemà de la seva publicació en *el Butlletí Oficial de la Província de Barcelona*

Cabrera de Mar.... de ......... de 2019

L’alcalde, Jordi Mir i Boix